google/wiki40b huggingface dataset:
USAs føderale distrikter

USAs føderale distrikter er områder opprettet av den amerikanske Kongressen som en geografisk inndeling av den føderale domsmakten. Hvert distrikt har en føderal domstol, statsadvokat og marshal.
Det er 94 distrikter, organisert i 12 regionale kretser. Det er minst ett distrikt i hver delstat, og mange delstater er delt i flere distrikter. Noen distrikter dekker områder på tvers av delstatsgrensene. Et eksempel på dette er det føderale distriktet Wyoming, som dekker hele Yellowstone nasjonalpark, også områdene i delstatene Montana og Idaho, fordi området er føderal grunn eiet av National Park Service. Distriktene Columbia og Puerto Rico dekker ingen delstat overhodet, men henholdsvis føderal grunn (byen Washington) og biland (samveldet Puerto Rico).
Norsk Sameråd

Samisk selvbestemmelse

Alta-konflikten ble foranledningen for å samordne og koordinere alle samiske saker fra 1980 i (daværende) Kommunal- og arbeidsdepartementet. Samtidig ble det besluttet at årsmeldingene fra Norsk Sameråd skulle legges fram for Stortinget, sammen med årsmeldingen fra Samisk Utviklingsfond. Norsk Sameråd fikk overført myndighet til fordele statlige midler til samiske organisasjoner, næringer og annet.
Partidul Liberal Democrat

Partidul Liberal Democrat («Det liberaldemokratiske partiet», PLD) var et liberalt politisk parti i Romania, danna desember 2006 som en utbrytergruppe fra Partidul Național Liberal (PNL). I januar 2008 slo PLD seg sammen med Partidul Democrat (PD). Det nye partiet fikk navnet Partidul Democrat-Liberal (PD-L).
Ryuzo Morioka

Japans herrelandslag

Ryuzo Morioka spilte 38 landskamper for Japans herrelandslag.
Ung frue forsvunnet

Handling

Dosent Berger (Adolf Bjerke) kommer hjem fra en fjelltur og oppdager at hans unge frue, Eva (Astri Jacobsen), er forsvunnet. Hushjelpen har verken hørt eller sett noe til fruen siden den dagen dosenten reiste. Det Berger ikke vet om sin kones fortid er at hun har vært forfallen til narkotika og at hennes forsvinning skyldtes et tilbakefall. I desperasjon oppsøker hun sin gamle venn, den forfalne farmasøyt Møller (Espen Skjønberg) som tidligere har ledet henne inn i misbruk. 
På overflaten så ekteskapet ut til å gå bra, men ingen forsto hvor sterkt det pinte den unge kvinnen å føle seg åndelig underlegen sin mann.
Asturias (Cebu)

Asturias (Bayan ng Asturias) er en kommune i Filippinene. Kommunen tilhører provinsen Cebu og ligger på øya med samme navn. Folkemengden var på 47 857 innbyggere ved folketellingen i 2015.
Odd Faltinsen

Faglig profil

Faltinsens fagområde er marin hydrodynamikk og hvordan strømning både eksternt og i tanker virker på oppførselen av skip og marine konstruksjoner. Han har skrevet tre lærebøker i emnet på engelsk. Den første læreboken er oversatt til kinesisk og koreansk. Den andre læreboken er oversatt til kinesisk. 
Faltinsen har utviklet teoretiske og numeriske metoder for hvordan deplasementsskip, hurtiggående fartøy og offshore-konstruksjoner oppfører seg i bølger. Den såkalte STF-metoden (Salvesen-Tuck-Faltinsen ) for bølgeinduserte bevegelser og belastninger på skip, presentert i 1970, er fremdeles brukt i ingeniørvirksomhet. Han har sammen med Rong Zhao utviklet viktige numeriske metoder for analyse av slamminglaster (væskeslag)  på skip og har analytisk studert hvordan store slamminglaster samvirker med en konstruksjon og skaper dynamiske hydroelastiske effekter. Faltinsen har sammen med Alexander Timokha utviklet metoder for analyse av ikke-lineære væskebevegelser i tanker (sloshing) ved hjelp av variasjonsregning og perturbasjonmetoder.
Friidrett under Sommer-OL 2004 – 200 meter kvinner

Resultater

Fra de sju kvalifiseringsheatene gikk de fire første i hvert heat og de fire raskeste tidene ellers videre til kvartfinalene.
Fra de fire kvartfinalene gikk de tre fremste i hvert heat og de fire raskeste tidene ellers videre til semifinalene.
Fra de to semifinalene gikk de fire fremste i hvert heat videre till final.
Alle tider vises i sekunder.
Q automatisk kvalifisert.
q en av de reskeste tidene ellers.

DNS startade ikke.

DNF kom ikke i mål.

WJR markerer verldsrekord for juniorer
NR markerer nasjonsrekord.

PB markerer personlig rekord.

SB markerer utøveren beste resultat i sesongen.

DSQ markerer diskvalifisert eller utesluttet.
Chalcolema

Utseende

Middelsstore (5 - 7 millimeter), avlangt ovale, glatte, skinnende metallisk fargede bladbiller. Antennene er lange og tynne, det tredje leddet er kortere enn det fjerde og femte til sammen. Dekkvingene er litt bredere enn pronotum.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia (Kina og Indokina).
Dubai

Transport og infrastruktur

Som et resultat av den sterke veksten de siste 5 årene har de tidligere overdimensjonerte veiene blitt en begrensning. Treg trafikk har blitt et stort problem og de mange pendlerne bruker nå opp til 2 timer på strekninger de før brukte 30 minutter på (Sharjah – Dubai). Hovedveien som knytter den ene enden av Dubai med den andre er den kjente Sheikh Zayed Road (SZR) og er sammen med Al Garhoud-broen de verst rammede trafikkelementene. For å løse dette problemet opprettet myndighetene RTA (Road and Transportation Authority) som fikk en blank sjekk og stor myndighet for å løse byens transportproblemer. En lang rekke tiltak og prosjekter har blitt igangsatt; blant annet veiskatten Salik som ble innført i juli 2007 på nettopp SZR og Al Garhoud-broen. 
Dubai har et utbredt, men også for lite, nettverk av busser. Nettverket har 69 ruter og fraktet 90 millioner passasjerer i 2006. RTA annonserte i 2006 at ytterligere 620 busser vil bli kjøpt inn for å supplere den eksisterende flåten av 170 toetasjes busser. Selv om det mest utbredte transportalternativet i Dubai er privatbil, har også byen en utbredt taxivirksomhet med svært lave priser. 
Andre tiltak er introduksjonen av båtbusser som ble igangsatt i august 2007, utvidelsen av eksisterende veier, bygging av en rekke nye broer og ikke minst storstilt utbygging av kryss for å hindre flaskehalser og sikre fri flyt av trafikk på og av hovedveiene.
Dubai Metro åpnet høsten 2009 og har foreløpig 2 linjer og 47 stasjoner. Den røde linjen strekker seg fra Jebel Ali til Rashidiya, mens den grønne linjen går fra Depot Etisalat til Creek. Dubai internasjonale lufthavn er tilknyttet rød linje. større ekspansjonsplaner for Dubai Metro eksisterer, blant annet flere linjer og utvidelse av de eksisterende, men fremdrift og utforming er usikker.
I november 2014 åpnet Dubai sin nye Al Sufouh-trikk. Trikken vil kjøres mellom Dubai Marina og Mall of Emirates.  
Dubai har to internasjonale lufthavner. Dubai internasjonale lufthavn(DXB)efinner seg sentralt i Dubai og er blant verdens mest trafikkerte lufthavner. Dette kan tilskrives Dubais betydning, samt Emirates omfattende globale rutenett. Denne flyplassen utvides stadig, både trafikalt og kapasitetsmessig. Dubai World Central - Al Maktoum internasjonale lufthavn åpnet for frakttrafikk i 2010 og for passasjerflyvninger i 2013. Mens frakttrafikk har begynt å flytte til Dubai World Central, er fasilitetene for passasjertrafikk foreløpig begrensede. Omfattende ekspansjonsplaner foreligger her for denne lufthavn som befinner seg i Jebel Ali området, men fremdrift er usikker, det er også uklart hvordan de to lufthavner vil fordele trafikk mellom seg i et langtidsperspektiv. Flyplassene i Dubai ble brukt mye i forbindelse med krigene i Afghanistan og Irak, og [US Army] er ofte innom havnen i Jebel Ali med sine hangarskip, og man kan iblant treffe soldater på kafeer og restauranter på kveldstid. Dubai er også veldig mye brukt for skifting av crew til fartøyer i [Den arabiske gulf].
Weixin

Weixin (kinesisk: 威信县; pinyin: Wēixìn Xiàn) er et fylke i provinsen Yunnan i Folkerepublikken Kina. Det ligger i byprefekturet Zhaotong.
Befolkningen var på 345 268 innbyggere i 1999.
Toys“R”Us

Norden

Top-Toys første kjede i Danmark het Superleg og den aller første butikken var lokalisert i Tåstrup i Danmark. I 1996 fikk Top-Toys lisens til å drive Toys”R”Us-butikker i Norden. De åtte Superleg-butikkene ble omgjort til Toys”R”Us, og samtidig tok Top-Toys over fire eksisterende Toys”R”Us butikker i Stockholm, Gøteborg, Malmø og Rødovre. I dag drives det mer enn 50 Toys”R”Us-butikker i de nordiske landene.
I 2012 utvidet Top-Toys nedslagsfeltet til fysiske Toys”R”Us-butikker med åpningen av fire nettbutikker, som nå betjener kunder i Danmark, Finland, Norge og Sverige.
I 2016 inngikk eierne av Top-Toys, Gjørup-familien et partnerskap med investeringsselskapet EQT.
Biographisches Lexikon des Kaiserthums Oesterreich

Biographisches Lexikon des Kaiserthums Oesterreich (BLKÖ) er et biografisk oppslagsverk på 60 bind som Constantin von Wurzbach gav ut mellom 1856 og 1891.
Goldfinger (film)

Handling

Bond kommer over den velstående rikmannen Goldfinger når han avslører juks i kortspill. Deretter begynner Bond å undersøke Goldfingers gullsmugling. Bond følger Goldfingers spor fra en engelsk golfbane og videre til en fabrikk i Sveits, hvor han imidlertid blir tatt til fange. Han overbeviser Goldfinger om ikke å drepe ham og kommer til slutt over hans store mål: Fort Knox.
Ribbein

Menneskets anatomi

Mennesker av begge kjønn har vanligvis 12 par ribben. Unntak i begge retninger er kjent. De syv øverste er festet til både ryggradsknokler (thorax-delen av ryggraden) og brystben. De tre neste parene benevnes falske, siden de bare er løselig hengslet til brystbenet, mens de to siste kalles flytende, og ender løselig nær brystbenet.
Brysthulen er skilt fra magen ved mellomgolvet, som er en muskel som kontrollerer pusten ved å trekke seg rytmisk sammen og utvide seg.

Dyrs anatomi

Hos pattedyr ser man ribbena som en del av brystkassen. Fosterutviklingen viser imidlertid anlegg til ribbein langs nesten hele ryggraden før de tilbakedannes.
Noen reptiler har ribben nesten helt fra hode til slutten av bukhulen. Denne ordningen har de felles med fisk.
Skilpadder har fått sine ribbein og ryggsøyle omdannet til et skjold, der brystbeinet utgjør bukskjoldet.
Noen fiskearter har mere enn ett ribbein festet til hvert ledd i ryggsøylen. Den mest kjente arten her er sild. Ikke alle fiskearter har samme ordningen.

Kuriosa

I Bibelens skapelsesberetning inngår at Eva ble skapt av ett av Adams ribben. Siden en ikke kan se noen mangel av ribben hos dagens hannkjønn, kan en fastslå med stor sikkerhet at mankoen ikke har vært arvelig.
Knut den hellige

Bakgrunn

Knut var den andre i rekken av fem sønner av Svein Estridsson, som ble konge av Danmark. 
Han søkte først kongemakten ved farens død i 1076, men ble vraket til fordel for sin bror, og flyktet for en tid til Sverige, hvorfra han vendte tilbake som tronpretendent ved Haralds død.

Konge

Knut ble konge i 1080.  Hen var gift med Adele (død 1115), søster til grev Robert II av Flandern. Sammen fikk de tre barn, to døtre og en sønn, Karl av Flandern. Deres sønn ble ikke regent, da Knuts bror Oluf 1. Hunger ble den etterfølgende regent.
Knut ønsket å gjenreise Knut den mektiges imperium, men det falt ikke i stormennenes smak. I 1085 samlet Knut hele den danske leidangflåten – kanskje så mange som 1000 skip – i Limfjorden for å gå til angrep på England. De kom aldri avgårde på grunn av Knuts pågående konflikt med den tysk-romerske keiser, Henrik IV, ved sørgrensen. Først ut på sommeren fikk leidangsflåten lov til å dra hjem. Det resulterte i åpent opprør, og Knut måtte flykte fra kongsgården Børglum til Aggersborg og videre til Viborg og Slesvig for å ende i Odense. 
Knuts reformiver skapte motstand i befolkningen, og regnes som den direkte årsaken til at han ble drept. 
Knut hadde planer om å innføre tiende, etablere strengere straffer for lovbrudd begått på helligdager, og utskrive nye skatter. Han påla også leidangen å delta i et planlagt, men ikke realisert hærtog mot England. Motvilje mot å delta i hærtoget skulle også utløse nye bøter.

Død

Den 10. juli 1086 ble han og broren Benedict myrdet i Sankt Albani Kirke i Odense.  Blant kongens følge var det kun hans bror, Erik Ejegod som unnslapp. Straks etter Knuts død gikk blant andre broren Erik Ejegod i gang med å få ham helgenerklært.  Knuts posisjon som Danmarks første helgen hadde medvirkende betydning for arbeidet med å få dannet et eget dansk erkebispedømme, som i 1103/1104 ble etablert i Lund.

Grav

Knut ble gravlagt i domkirken som han selv hadde latt bygge. Ved hans grav begynte det angivelig snart å skje undere, og i 1101 ble han som den hittil eneste danske konge kanonisert og hans jordiske rester ble lagt i et gyllent helgenskrin på alteret i Sankt Knuts Kirke i Odense. Skjelettene av både Knut den Hellige og broren Benedikt kan beskues i Odense domkirkes krypt, hvor de er utstilt i gjennomsiktige kister.
Taft

Taft er en kommune i provinsen Eastern Samar på Filippinene. Under folketellingen i 2000 kom man til et befolkningstall på 16 435 i 3 186 husstander.
Acanthopidae

Utseende

Artene i familien er middelsstore, slanke, grønne eller brunlige knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanliog hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form. Bakvingene kan ha skarpe farger.

Utbredelse

Acanthopidae ser bare ut til å finnes i Sør-Amerika.
Sør-Jemen

Historie

De britiske protektoratene Sør-Arabia og Den sørarabiske føderasjon vant sin uavhengighet etter en borgerkrig, og i 1967 ble Folkerepublikken Jemen opprettet. I 1969 kom marxister til makten og endret statens navn til Den demokratiske folkerepublikken Jemen.
I motsetning til Øst- og Vest-Tyskland eller Nord- og Sør-Korea, var forholdet mellom Nord- og Sør-Jemen relativt fredelig, selv om det i perioder kunne være anstrengt med trefninger langs grensen. I 1972 ble det erklært at sammenslåing ville skje. Disse planene ble imidlertid lagt på is i 1979, og  væpnet konflikt ble avverget etter at Den arabiske liga hadde grepet inn. Målet om sammenslåing ble på nytt bekreftet av statslederne for de to statene i et toppmøte i Kuwait i mars 1979. 
I mai 1988 ble de to regjeringene enige om å gjenoppta diskusjonene om sammenslåing, samtidig som grensen ble demilitarisert og en felles oljeutvinnings-strategi i de omstridte grenseområdene ble innført. Jemenitter av begge nasjonaliteter kunne nå fritt krysse grensen bare utstyrt med et nasjonalt ID-kort.
Grace Submerged

Grace Submerged er et musikkalbum med Octavia Sperati, utgitt i 2007.
Valgliste

Valglister brukes til å organisere valg. Ulike politiske partier stiller med en liste over kandidatene de ønsker å få valgt inn i de lokale eller nasjonale, valgte institusjonene, eksempelvis parlamentet, kommunestyret og fylkestinget. Kandidatene står oftest i prioritert rekkefølge, men dette er avhengig av valgordningen. Politiske partier stiller som regel med egne lister, men det hender (som oftest i lokalvalg) at flere politiske partier stiller felleslister. Dette forekommer særlig når partiene kommer dårlig ut enkeltmessig, og dermed oppnår et bedre resultat samlet. Valglister kan også være stiftet for å gi uavhengige kandidater en mulighet til å komme inn i folkevalgte organer i parlamentære systemer. Valglister er utbredte i representative demokratier.
Kabaddi under Asialekene 2002

Kabaddi under Asialekene 2002. Kabaddi var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var fjerde gangen Kabaddi var med på programmet i Asialekene. Det var seks lag som deltok, India vant turneringen de vant alle sine fem kamper.
Gode Sirklar

Gode Sirklar A/S er et aksjeselskap etablert og eid av de tre kommunene Sund, Fjell og Øygarden i Hordaland. Selskapet skal sørge for å bringe de tre kommunene, som geografisk og kulturelt sett har tilhørighet til hverandre, tettere sammen gjennom å styrke utdanning, næringsutvikling og stedsutvikling – kulturliv. Selskapet har tatt over en del av næringsutviklingsansvaret til kommunene. Dette styres vanligvis av en næringssjef. Selskapet jobber tett på kommunen og lokalt næringsliv for å skape nye samarbeidskonstellasjoner gjennom samskaping. Målet er å skape generell vekst, og drive frem friske langsiktige planer for utvikling av regionen.

Navn

Gode Sirklar er ment som et antonym til «ond sirkel» – således et signal om vilje til å endre noe negativt til noe positivt. Det kan også være en henvisning til triple helix, en utviklingsmodell som hevder at god utvikling skapes gjennom samarbeid mellom tre viktige samfunnssektorer: Næringsliv, myndigheter og utdannings- og forskningssektoren. På engelsk har Positive Circles blitt brukt, første gang av kunnskapsminister Øystein Djupedal i et foredrag på CST-konferansen i Tromsø, 6. juni 2006. Siden har selskapet blitt kalt "Virtuous Circles".

Drift

Forskere og spesialister fra SINTEF er hentet inn for å drive selskapet, og det er også hentet inn lokal kompetanse. Selskapet samarbeider med høyskoler, universiteter og lignende, da spesielt i Bergensområdet. Gode Sirklar jobber for å skaffe finansiering fra tredjeparter i prosjekter. Blant annet var selskapet involvert i at en lokal klynge innen undervannsteknologi fikk status som ekspertsenter. Kommunene bidrar med midler til utvikling av prosjekter over sine budsjetter.
Saint-simonere

Saint-simonere er navnet på en gruppe tilhengere av Henri de Saint-Simon, en av de tidlige franske sosialistene på begynnelsen av 1800-tallet.
Saint-Simons ideer besto blant annet av tanken om mellommenneskelig samarbeid som en naturlov. Han sammenlignet politikken med den menneskelige kroppen, der hvert enkelt organ må samarbeide for å holde helheten frisk. I tråd med dette synet ble historien delt inn i «organiske» og «kritiske» epoker, der de organiske epokene var preget av fremgang og samarbeid, mens de kritiske epokene var perioder med kaos og dårlig samarbeid; en alles kamp mot alle.
Medlemmene av Saint-Simons gruppe var noen av de første som begynte å argumentere for et plansamfunn hvor industriutstyr og kapital i større grad skulle konsentreres på offentlige hender. De ville koordinere samfunnets ressurser slik at man kunne utføre store offentlige prosjekter som for eksempel å bygge en kanal i Suez. Prosjektene skulle ledes av store industriledere eller ingeniører som skulle være utdannet slik at de kunne forvalte de offentlige ressursene på best mulig måte. Ideene til saint-simonere var noen av de nye tankene som etter hvert skulle legge grunnlaget for februarrevolusjonen i 1848.
Begrepet «sankt-simonianisme» er lite brukt i norsk faglitteratur. Isteden refererer man heller til de første, utopiske sosialister.
Falcatula

Utseende

Middelsstore (vingespenn 60-80 millimeter), lyst gråbrune svermere med markert sigdformede forvinger. Forvingens bakhjørne (tornus) er markert tilbaketrukket.

Levevis

I alle fall én av artene har larver på trær i slektene Sclerocarya (Anacardiaceae) og Erythrina (erteblomstfamilien).

Utbredelse

Slekten er utbredt i Afrika.
Eusebius Amort

Eusebius Amort (født 15. november 1692 i Bibermuhle, nær Tölz, i det Øvre Bayern, død 5. februar 1775) var en tysk katolsk teolog. 
Amort studerte i München før han i 1717 begynte å undervise i teologi og filosofi. Han var medlem av augustinerkorherrene. I 1733 dro han til Roma som teolog. Amort returnerte til Polling i 1735, og viet resten av sitt liv som teolog i Bayern. Amort døde i byen Polling i februar 1775.
John Betjeman

Bakgrunn

John Betjemans far var møbelsnekker og familien var av nederlandsk avstamning. Etternavnet var opprinnelig bokstavert Betjemann, men den siste n-en ble fjernet i tiden omkring første verdenskrig for at skrivemåten skulle distansere seg fra typisk tysk stavemåte.
Han vokste opp i London-forstaden Highgate. Han studerte ved Oxford, men fordi han forsømte sine studier oppnådde han aldri en akademisk grad. I Summoned by Bells (1960) har han skrevet om sin barndom og om studentdagene.

Karriere

Bentjeman arbeidet innen undervisning og senere som journalist. Han var også engasjert i spionasje under andre verdenskrig. 
Betjeman tok ikke seg selv så høytidelig og hans poesi er svært tilgjengelig. Han skrev personlig, noen ganger lyrisk, men også humoristiske og satiriske dikt - i et enkelt språk. Hans poesi ble møtt med interesse fra et bredt publikum og han ble også en populær TV-personlighet. Karakteristisk for hans poesi er at han i nesten alle sine dikt refererer til et sted; ofte en landsby, eller noen ganger en bygning.
Betjeman var også en autoritet innen britisk arkitektur og prøvde å øke interessen for arkitektoniske spørsmål.
I 1969 ble han adlet som Sir. I 1972 fikk han æresbevisningen Poet laureate of the United Kingdom. Etter hans død ble han etterfulgt som poet laureate av Ted Hughes.
Betjeman døde av Parkinsons sykdom i 1984. Han er gravlagt på St. Enodoc kirkegård i Cornwall.
Lahmacun

Lahmacun er en tyrkisk matrett, også kjent som tyrkisk  pizza, som består av en rund, tynn deig i bunnen med kjøttdeig og ulike grønnskaer på toppen. Det er ikke uvanlig at den rulles sammen før den spises.
Serveres ofte sammen med ayran.
Qods (fylke)

Qods (persisk: شهرستان قدس‎) er et fylke i provinsen Teheran i Iran. Hovedstaden i fylket er Qods. Fra målingen i 2006 var fylkets befolkning 237 077, i 62 355 familier. Fylket har et distrikt: det sentrale distriktet. Fylket har en by: Qods.